Source: http://www.stiridb.ro/baschet-feminin-csm-targoviste-noua-campioana-a-romaniei/
Timestamp: 2018-10-17 10:30:14+00:00

Document:
Baschet feminin: CSM Târgovişte, noua campioană a României | stiriDB
Sport	7 mai, 2014
CS Municipal Târgovişte a cucerit titlul de campioană naţională a României la baschet feminin, miercuri, în Sala Sporturilor din Târgovişte, după ce a învins-o pe deţinătoarea titlului, Univ. Goldiş ICIM Arad, cu scorul de 70-62 (22-11, 24-19, 13-19, 11-13), în al patrulea meci al finalei Ligii Naţionale.
CSM s-a impus în ultimul act cu scorul general de 3-1, finala de anul acesta fiind o reeditare a celei din sezonul 2012-2013. În primul meci al finalei, echipa dâmboviţeană s-a impus la Arad cu 87-77, apoi Univ. Goldiş ICIM Arad a învins cu 87-86, după prelungiri, pentru ca marţi, CSM Târgovişte să învingă lângă Turnul Chindiei cu 77-75, iar miercuri să învingă cu 70-62.
CSM Târgovişte şi-a trecut astfel în palmares al 11-lea său titlu, după cele din 1995, 1996, 2002, 2003, 2004, 2005, 2007, 2009, 2010 şi 2012.
”Evident că am avut emoţii pentru că era un meci decisiv, dacă nu reuşeam să câştigăm mai stăteam o săptămână în pregătire, ceea ce era foarte, foarte greu. Totul e bine când se termină cu bine. 11 era numărul meu de tricou când jucam baschet, aşa că era numărul meu norocos”, a spus antrenorul CSM Târgoviște, Dan Fleşeriu.
Sala Polivalentă din Târgovişte a fost arhiplină la meci, jucătoarele din localitate fiind susţinute de public pe întreg parcursul meciului.
La meci a fost prezent în tribune şi primarul Târgoviştei, Gabriel Boriga.
”Am muncit pentru asta şi chiar am crezut de la început în victorie. Publicul a fost de nota 20, de când sunt la Târgovişte nu am văzut aşa ceva. Am arătat în toate cele patru meciuri că se poate, la Arad am pierdut în ultima secundă pe o greşeală a noastră”, a declarat, după meci, jucătoarea de la CSM Târgovişte, Anca Stoenescu.
Şi jucătoarele de la Arad au spus că a fost un meci strâns.
”Felicit Târgovişte, asta e viaţa. De aia e frumos sportul, anul acesta au ieşit ele campioane. Mă bucur că am ieşit cu fruntea sus, a fost o finală foarte strânsă, foarte frumoasă, ele au avut şansă, au ieşit campioane, încă o dată le felicit. Ăsta e sportul. Publicul a însemnat foarte mult, probabil al şaselea jucător”, a declarat Monika Brosovszky Boriga, vedeta echipei din Arad.
Expoziţie ”Judeţul Dâmboviţa între 1866 şi 1946”, cu prilejul zilei de 10 Mai

References: CSM 

CSM 
 CSM 

CSM 
 CSM 
 CSM